Dôvodová správa
A. Všeobecná časť
Účelom návrhu vyhlášky Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy, pôšt a telekomunikácií Slovenskej republiky 
č. 350/2010 Z. z. o stavebnom a technickom poriadku dráh v znení neskorších predpisov (ďalej len „návrh vyhlášky“) je úprava ustanovení vyhlášky, ktoré stanovujú stavebno - technické požiadavky pre stavby špeciálnych dráh a stavby na špeciálnej dráhe a technické podmienky pre jej prevádzkyschopnosť.
	Predkladaný návrh reaguje na novú kategorizáciu špeciálnych dráh (metro, lokálne dráhy a turisticko – hospodárske dráhy), pričom upravuje stavebno – technické požiadavky na projektovanie, výstavbu a prevádzku jednotlivých druhov špeciálnych dráh. Zároveň sa upravujú niektoré ustanovenia v oblasti železničných dráh vyplývajúce z poznatkov aplikačnej praxe a novoprijatej európskej legislatívy ako je napríklad úprava pevnej jazdnej dráhy, hlukovej záťaže alebo migračných objektov pre voľne žijúce živočíchy.  
Predkladaný návrh vyhlášky je v súlade s Ústavou Slovenskej republiky, ústavnými zákonmi a  nálezmi Ústavného súdu Slovenskej republiky, inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná, a je v súlade s právom Európskej únie.
	Návrh vyhlášky bude mať pozitívny vplyv na podnikateľské prostredie.  Nebude mať vplyv na rozpočet verejnej správy, sociálne vplyvy, vplyv na služby verejnej správy pre občana, na informatizáciu spoločnosti, životné prostredie, ani na manželstvo, rodičovstvo a rodinu.












B. Osobitná časť
Čl. I

K bodu 1: Doplnenie ustanovenia na základe skúseností z aplikačnej praxe, kde dochádzalo k nesprávnej interpretácii záväznosti nariadení EP a R, ktoré sú technickými špecifikáciami interoperability pre železničné trate.

K bodu 2: Vymedzenie pojmu hluková záťaž spôsobenej prevádzkovaním dopravy na dráhe.

K bodu 3: Doplnenie zariadenia železničného spodku o migračné objekty pre voľne žijúce živočíchy, ktoré zaistia zníženie deliaceho účinku železničnej trate a nerušený pohyb živočíchov ponad alebo popod železničnú trať, ktorá pretína migračnú cestu.

K bodu 4: V rámci vlečky a jej priechodnosti postačuje priechodný prierez zodpovedajúci obrysu dráhového vozidla, ktoré sa bude na vlečke používať. Touto úpravou stavebno-technických požiadaviek dochádza aj k zníženiu nákladovosti v rámci výstavby vlečky.

K bodu 5: Úprava v nadväznosti na odstránenie prílohy č. 4, ktorá už nemá z praktického hľadiska opodstatnenie.

K bodu 6: V rámci vlečky a jej zaťaženia určenie minimálnej  kategórie zaťaženia, ktoré sa bude na vlečke používať. Touto úpravou stavebno-technických požiadaviek dochádza aj k zníženiu nákladovosti v rámci výstavby vlečky.

K bodu 7: Železničná doprava má pred sebou veľkú budúcnosť, takže intenzita využívania železničných tratí bude stúpať, preto je nutné  aplikovať v praxi také stavebno-technické riešenia a opatrenia, aby železničná doprava predstavovala pre exponované obyvateľstvo, čo najmenšiu hlukovú záťaž.
 
[bookmark: _GoBack]K bodu 8: Negatívne vplyvy na biologickú rovnováhu voľne žijúcich živočíchov. Preto sa navrhuje aplikovať v praxi také stavebno-technické riešenia a opatrenia, aby železničná doprava nepredstavovala pre voľne žijúce živočíchy žiadne riziko v rámci ich migrácie a pôvodných migračných trás.
 
K bodu 9: Vypustenie technickej normy, ktorá uvedené parametre neupravuje.
 
K bodu 10: Úprava smeruje k zlepšeniu dynamiky jazdy vlakových súprav, zníženie jazdných odporov a tým aj zvýšenia komfortu cestovania prepravovaných osôb.

K bodu 11: Aplikáciou inovatívnych postupov v oblasti železničného staviteľstva je zreteľný trend prechodu od zaužívaného plastického zvršku k pevnému. Pevná jazdná dráha je konštrukciu železničného zvršku, v ktorej je roznášacia funkcia koľajového lôžka nahrádzaná spevnenými materiálmi a je uložená na betónovej alebo na asfaltovej nosnej vrstve.

K bodu 12: Uvedenie do súladu s terminológiou používanou v oblasti požiarnej ochrany.

K bodu 13: Upresnenie osôb, ktoré môžu overovať prevádzkovú spôsobilosť železničnej dráhy a bezpečnosť prevádzkovania dopravy na železničnej dráhe na základe skúseností z aplikačnej praxe, kde dochádzalo k nesprávnej interpretácii ustanovenia.
 
K bodu 14: Doplnenie ustanovenia odkazujúceho na novú prílohu v nadväznosti na zákon č. 307/2024 Z. z., ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, ktorým sa okrem iného vytvorilo nové rozdelenie špeciálnych dráh.

K bodom 15 až 20: Úpravy v nadväznosti na nové rozdelenie špeciálnych dráh v zákone č. 307/2024 Z. z., ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.
 
K bodu 21: Doplnenie požiadaviek na usporiadanie a vybavenie staníc a úpravy v nadväznosti na nové rozdelenie špeciálnych dráh v zákone č. 307/2024 Z. z., ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

K bodu 22: Zjednotenie požiadaviek na osvetlenie so železničnými dráhami.

K bodom 23 až 26: Úpravy a doplnenia v nadväznosti na nové rozdelenie špeciálnych dráh v zákone č. 307/2024 Z. z., ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

K bodu 27: Upresnenie osôb, ktoré môžu vykonávať prehliadky a merania na špeciálnych dráhach na základe skúseností z aplikačnej praxe, kde dochádzalo k nesprávnej interpretácii ustanovenia.

K bodu 28: Zvýšenie bezpečnosti pre prejazde električiek cez elektricky ovládané výhybky. K väčšine vykoľajení električiek na Slovensku dochádza práve na výhybkách. Ak má byť vodič zodpovedný za prestavenie výhybky, musí na výhybku v každej časti dňa vidieť. 

K bodu 29: Zosúladenie ustanovenia so súčasnými požiadavkami na bezbariérovosť, dostupnosť verejnej dopravy pre všetkých.

K bodu 30 až 32: Upresnenie osôb, ktoré môžu vykonávať prehliadky a merania na električkových dráhach na základe skúseností z aplikačnej praxe, kde dochádzalo k nesprávnej interpretácii ustanovenia.

K bodu 33: Odstránenie prílohy, pretože už nemá z praktického hľadiska opodstatnenie.
	 
K bodu 34: Legislatívno – technická úprava.
	 
K bodu 35: Úprava v nadväznosti na zvýšenie bezpečnosti pre prejazd cyklistov cez železničné priecestie, priechod.
	  
K bodu 36: Úprava v nadväznosti na zvýšenie bezpečnosti pre prejazd užívateľov pozemnej komunikácie cez železničné priecestie.
	  
K bodu 37: Legislatívno-technická úprava.

K bodu 38: Doplnenie menšej minimálnej šírky koruny koľajového lôžka, ktorú zo svojej podstaty umožňuje použite podvalov tvaru „Y“.
	 	
K bodu 39: Zvýšenie komfortu pre požívateľov železničnej dopravy v rámci dopravní.
	 
K bodu 40: Zvýšenie komfortu pre požívateľov železničnej dopravy v rámci dopravní.

K bodu 41: Povinnú výbavu staníc a zastávok doplnenú v bodoch 39 a 40 je stavebne doplniť až pri najbližšej modernizácií.

K bodu 42: Odstraňuje sa povinnosť používať konkrétnu STN.

K bodu 43: Doplnenie v nadväznosti na nové rozdelenie špeciálnych dráh v zákone č. 307/2024 Z. z., ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

K bodu 44: Úprava v nadväznosti na nové rozdelenie špeciálnych dráh v zákone č. 307/2024 Z. z., ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

K bodu 45: Doplnenie v nadväznosti na nové rozdelenie špeciálnych dráh v zákone č. 307/2024 Z. z., ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

K bodom 46 a 47: Odstránenie a zmena neaktuálneho odkazu na technickú normu.

K bodu 47: Legislatívno-technická úprava.
		 
Čl. II

Účinnosť vyhlášky sa navrhuje 1. januára 2027.



